
     Republika Hrvatska					                   
Općinski sud u Varaždinu
Varaždin, Kapucinski trg 5
Broj: Pp-1224/2025-10

R E P U B L I K A   H R V A T S K A

R J E Š E NJ E

Općinski sud u Varaždinu, po sucu pojedincu Nadi Šumiga, po nacrtu odluke više sudske savjetnice-specijalistice Ide Labaš, uz sudjelovanje Mire Zagorec kao zapisničarke, u prekršajnom postupku protiv okrivljene pravna osobe SAS GROUP d.o.o. Gornji Kneginec, Ulica Mavra Schlangera 6, povodom zahtjeva za naknadu troškova prekršajnog postupka podnesenog putem branitelja Franje Šebijana odvjetnika iz Zajedničkog odvjetničkog ureda Franjo Šebijan i Mihaela Carović Rukavina iz Varaždina, na temelju članka 140. stavka 2. Prekršajnog zakona (Narodne novine broj: 107/07, 39/13, 157/13, 110/15, 70/17, 118/18 i 114/22), 20. srpnja 2026.

r i j e š i o   j e

I.	Po zahtjevu okrivljene pravna osobe SAS GROUP d.o.o. podnijetom po branitelju Franji Šebijanu, odvjetniku iz Varaždina, na ime naknade troškova obrane priznaje se iznos od 250,00 (dvjesto pedeset) eura.

II.	Nalaže se Odjelu za materijalno-financijsko poslovanje ovog suda da na teret proračunskih sredstava isplati priznati iznos troškova postupka od 250,00 (dvjesto pedeset) eura na račun branitelja Franje Šebijana, odvjetnika iz Varaždina, Pavlinska 5, IBAN: HR3324840081102178260, otvoren kod Raiffeisen bank d.d.

Obrazloženje

1. Kod ovog suda proveden je prekršajni postupak protiv okrivljene pravna osobe SAS GROUP d.o.o. zbog prekršaja iz članka 251. stavak 1.  Zakona o strancima, a koji je pravomoćno okončan na način da je okrivljena pravna osoba presudom od 24. listopada 2025., pravomoćne 7. siječnja 2026., oslobođena optužbe.

2. Okrivljena pravna osoba je nakon toga u propisanom roku, putem svojeg branitelja, podnijela zahtjev za naknadu troškova sastava prigovora u iznosu od 200,00 eura uvećano za PDV u iznosu od 50,00 eura, a koji troškovi ukupno iznose 250,00 eura.
 
3. Zahtjev je u cijelosti osnovan.

4. Sud je izvršio uvid u spis i uzeo u obzir vrijednosti radnje branitelja određenih odredbama Tarife o nagradama i naknadi troškova za rad odvjetnika i to Tbr. 5. točke 3. u vezi Tbr. 4. toč 1,. ("Narodne novine" broj 91/04, 37/05, 59/07, 148/09, 101/12, 142/12, 103/14, 118/14, 107/15, 37/22, 126/22 i 138/23) te je okrivljenoj pravnoj osobi priznat zatraženi trošak sastava prigovora u iznosu od 200,00 eura, s obzirom na vrijednost boda prema Tbr.54. od 2,00 eura, te PDV u iznosu od 50,00 eura, dakle trošak u ukupnom iznosu od 250,00 eura. 

5. Budući da je okrivljena pravna osoba oslobođena optužbe, troškovi prekršajnog postupka imaju se isplatiti iz sredstava ovog suda, na temelju članka 140. stavka 2. Prekršajnog zakona. 

U Varaždinu 20. srpnja 2026.

             Zapisničarka						                     Sutkinja
            Mira Zagorec, v.r.                                                                    Nada Šumiga, v.r.
				
Nacrt odluke izradila viša sudska savjetnica-specijalistica 
Ida Labaš


Uputa o pravu na žalbu:
             Protiv ovog rješenja može se podnijeti žalba u roku od 3 (tri) dana po primitku rješenja. Žalba se predaje ovom sudu pismeno u 2 (dva) istovjetna primjerka, a o istoj će odlučivati Visoki prekršajni sud Republike Hrvatske u Zagrebu. 

Dostavna naredba:
1. Okrivljenoj pravnoj osobi: SAS GROUP d.o.o. Gornji Kneginec, Ulica Mavra Schlangera 6
2. Branitelju: ZOU Franjo Šebijan i Mihaela Carović Rukavina, Varaždin, Pavlinska 5
3. Odjel za materijalno-financijsko poslovanje ovog suda - po pravomoćnosti
4. Spis

Za točnost otpravka – ovlašteni službenik:
Mira Zagorec

